02009R0206 — DA — 06.12.2018 — 002.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS FORORDNING (EF) Nr. 206/2009 af 5. marts 2009 om indførsel til Fællesskabet af sendinger af animalske produkter til eget forbrug og om ændring af forordning (EF) nr. 136/2004 (EØS-relevant tekst) (EUT L 077 af 24.3.2009, s. 1)

Ændret ved:









▼B

KOMMISSIONENS FORORDNING (EF) Nr. 206/2009

af 5. marts 2009

om indførsel til Fællesskabet af sendinger af animalske produkter til eget forbrug og om ændring af forordning (EF) nr. 136/2004

(EØS-relevant tekst)







Artikel 1

Formål

1. Ved denne forordning fastsættes der bestemmelser om indførsel til Fællesskabet af ikke-kommercielle sendinger af animalske produkter til eget forbrug, som indgår i rejsendes bagage eller sendes som små sendinger til privatpersoner, eller som erhverves gennem fjernbestilling (f.eks. pr. post, pr. telefon eller via internettet), og som leveres til forbrugeren.

2. Denne forordning finder ikke anvendelse på sendinger til eget forbrug fra Andorra, Liechtenstein, Norge, San Marino eller Schweiz. Den finder heller ikke anvendelse på sendinger til eget forbrug af fiskevarer fra Færøerne eller Island. For at sikre, at passagerer får nøjagtige oplysninger, anføres det på alt relevant oplysningsmateriale, at de pågældende tredjelande er fritaget for bestemmelserne.

3. Denne forordning tilsidesætter ikke EF-veterinærbestemmelser, der har til formål at bekæmpe og udrydde dyresygdomme, eller som vedrører visse beskyttelsesforanstaltninger.

4. Denne forordning tilsidesætter ikke de relevante certifikatudstedelsesregler i gennemførelsesbestemmelser til forordning (EF) nr. 338/97 om beskyttelse af vilde dyr og planter ved kontrol af handelen hermed.

Artikel 2

Bestemmelser om indførsel til Fællesskabet af sendinger af animalske produkter til eget forbrug

1. Sendinger af animalske konsumprodukter til eget forbrug som omhandlet i artikel 16, stk. 1, litra a), b), og d), og artikel 16, stk. 4, i direktiv 97/78/EF er ikke omfattet af bestemmelserne i kapitel I i nævnte direktiv, forudsat at de tilhører en eller flere af følgende kategorier:

a) Produkter, der er opført i del 1 i bilag I til denne forordning og ikke er omfattet af artikel 6, stk. 1, i beslutning 2007/275/EF, og hvis samlede mængde ikke overstiger en vægtgrænse på 0 kg

b) Produkter, der er opført i del 1 i bilag II, og hvis samlede mængde ikke overstiger en vægtgrænse på 2 kg

c) Rensede ferske eller tilberedte fiskevarer eller forarbejdede fiskevarer, jf. definitionen i punkt 3.5, 3.6 eller 7.4 i bilag I til forordning (EF) nr. 853/2004, og hvis samlede mængde ikke overstiger en vægtgrænse på 20 kg eller vægten af én fisk, hvis denne vejer mere end 20 kg

d) Andre produkter end dem, der er omhandlet i litra a), b) eller c), i nærværende stykke eller i artikel 6, stk. 1, i beslutning 2007/275/EF, og hvis samlede mængde ikke overstiger en vægtgrænse på 2 kg.

2. Sendinger af animalske produkter til eget forbrug bestemt til foder til selskabsdyr er ikke omfattet af bestemmelserne i kapitel I i direktiv 97/78/EF, forudsat at de tilhører en eller flere af følgende kategorier:

a) Produkter, der er opført i del 2 i bilag I, og hvis samlede mængde ikke overstiger en vægtgrænse på 0 kg

b) Produkter, der er opført i del 2 i bilag II, og hvis samlede mængde ikke overstiger en vægtgrænse på 2 kg.

3. Uanset stk. 1, litra a), b) og d), og stk. 2 er sendinger af animalske produkter til eget forbrug, som kommer fra Færøerne, Grønland, Island eller ►M2 ————— ◄ , ikke omfattet af bestemmelserne i kapitel I i direktiv 97/78/EF, forudsat at de tilhører en eller flere af følgende kategorier:

a) Produkter, der er opført i bilag I til denne forordning og ikke er omfattet af artikel 6, stk. 1, i beslutning 2007/275/EF, og hvis samlede mængde ikke overstiger en vægtgrænse på 10 kg

b) Produkter, der er opført i bilag II, og hvis samlede mængde ikke overstiger en vægtgrænse på 10 kg

c) Produkter, der ikke er omhandlet i stk. 1, litra c), i nærværende artikel, i litra a) eller b) i nærværende stykke eller i artikel 6, stk. 1, i beslutning 2007/275/EF, og hvis samlede mængde ikke overstiger en vægtgrænse på 10 kg.

Artikel 3

Oplysninger, som medlemsstaterne skal give de rejsende og befolkningen i almindelighed

1. Medlemsstaterne sørger for, at rejsende, der ankommer fra tredjelande, på alle indgangssteder til Fællesskabet bliver gjort opmærksom på de dyresundhedsmæssige betingelser for sendinger til eget forbrug, der føres ind i Fællesskabet.

2. Informationen til de rejsende, jf. stk. 1, skal gives på iøjnefaldende opslag, der sættes op på let synlige steder, og skal mindst indeholde de oplysninger, der er angivet i en af plakaterne i bilag III.

3. Medlemsstaterne kan supplere oplysningerne med yderligere oplysninger, herunder:

a) de oplysninger, der er omhandlet i bilag IV

b) oplysninger, der er afpasset efter de lokale forhold, og med de nationale bestemmelser, der er vedtaget i henhold til direktiv 97/78/EF.

4. Oplysningerne omhandlet i stk. 2 og 3 udarbejdes:

a) på mindst et af de officielle sprog i den medlemsstat, hvor indførsel til Fællesskabet finder sted

b) på endnu et sprog, som den kompetente myndighed finder relevant; dette andet sprog kan være nabolandets sprog eller, når det drejer sig om lufthavne og havne, et sprog, som de ankommende passagerer med størst sandsynlighed må formodes at forstå.

Medlemsstaterne sikrer, at befolkningen i almindelighed gøres bekendt med bestemmelserne om indførsel til Fællesskabet af animalske produkter, der sendes som små sendinger til privatpersoner, eller som erhverves af den endelige forbruger gennem fjernbestilling.

Artikel 4

Oplysninger, som udbydere af international personbefordring og posttjenester skal give deres kunder

Udbydere af international personbefordring, herunder havne- og lufthavnsvirksomheder og rejsebureauer, samt posttjenester gør deres kunder opmærksom på bestemmelserne i denne forordning, navnlig ved at give dem de oplysninger, der er omhandlet i bilag III og IV, jf. artikel 3.

Artikel 5

Kontrol

1. Den kompetente myndighed eller de myndigheder, der foretager offentlig kontrol, foretager i samarbejde med havne- og lufthavnsvirksomheder og virksomheder med ansvar for andre indgangssteder for sendinger af animalske produkter til eget forbrug, effektiv kontrol på EF-indgangssteder.

2. Kontrollen omhandlet i stk. 1 har til formål at påvise forekomst af sendinger af animalske produkter til eget forbrug og at verificere, at betingelserne i artikel 2 er overholdt.

3. Kontrollen omhandlet i stk. 1 kan tilrettelægges på basis af risikovurderinger, herunder — hvis medlemsstatens kompetente myndighed finder det nødvendigt — ved anvendelse af effektive redskaber til påvisning, f.eks. udstyr til scanning og specialtrænede hunde, med henblik på at screene store mængder personlig bagage for forekomst af sendinger af animalske produkter til eget forbrug.

Artikel 6

Sanktioner

1. Den kompetente myndighed eller de myndigheder, der foretager offentlig kontrol:

a) identificerer sendinger til eget forbrug, som er i strid med bestemmelserne i denne forordning

b) beslaglægger og destruerer sådanne sendinger i overensstemmelse med national lovgivning.

2. Den kompetente myndighed eller de myndigheder, der foretager offentlig kontrol, kan kræve, at den, der er ansvarlig for en sending til eget forbrug, dækker udgifterne eller pålægges sanktioner, hvis sendingen konstateres at være i strid med bestemmelserne i denne forordning.

3. Medlemsstaterne sikrer, at den nationale lovgivning om beslaglæggelse og destruktion af sendinger til eget forbrug indeholder bestemmelser om identifikation af den fysiske eller juridiske person, der skal afholde udgifterne til destruktion af alle sådanne sendinger til eget forbrug, som beslaglægges.

Artikel 7

Rapporteringsforpligtelser

1. Medlemsstaterne sender hvert år Kommissionen en rapport med en oversigt over de relevante oplysninger om de foranstaltninger, der er truffet for at oplyse om og håndhæve bestemmelserne i denne forordning, samt resultaterne heraf.

2. Rapporten udgøres af et udfyldt skema som vist i bilag V, og den forelægges senest den 1. maj i det år, der følger umiddelbart efter afslutningen af hver årlig rapporteringsperiode. Rapporteringsperioden er 1. januar til 31. december.

Artikel 8

Ændring

Artikel 8 i forordning (EF) nr. 136/2004 affattes således:

»Artikel 8

Særlige bestemmelser for produkter, som indgår i rejsendes bagage eller sendes som sendinger til privatpersoner

Animalske produkter, som indgår i rejsendes bagage eller sendes som små sendinger til privatpersoner, skal være i overensstemmelse med bestemmelserne i Kommissionens forordning (EF) nr. 206/2009 ( *1 ).

Artikel 9

Ophævelse

Forordning (EF) nr. 745/2004 ophæves.

Henvisninger til den ophævede forordning betragtes som henvisninger til nærværende forordning og skal læses i overensstemmelse med sammenligningstabellen i bilag VII.

Artikel 10

Overgangsbestemmelser

Medlemsstaterne kan forelægge Kommissionen et udfyldt skema som vist i bilag VI i stedet for bilag V som krævet i artikel 7 for rapporteringsperioderne forud for den 1. januar 2011 senest den 1. marts i det år, der følger umiddelbart efter afslutningen af hver årlig rapporteringsperiode. Rapporteringsperioden er 1. januar til 31. december.

Artikel 11

Ikrafttrædelse og anvendelse

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den anvendes fra den 1. maj 2009.

Denne forordning er bindende i alle enkeltheder og gælder umiddelbart i hver medlemsstat.









BILAG I







DEL 1 Liste over animalske produkter, jf. artikel 2, stk. 1, litra a) KN-kode Beskrivelse Afgrænsning og forklaring ex kapitel 2 (0201 -0210 ) Kød og spiselige slagtebiprodukter Undtagen frølår (KN-kode 0208 90 70 ) 0401 -0406 Mejeriprodukter Alle 0504 00 00 Tarme, blærer og maver, hele eller stykker deraf, af andre dyr end fisk, fersk, kølet, frosset, saltet, i saltlage, tørret eller røget Alle, undtagen tarme 1501 00 Fedt af svin og fjerkræ, bortset fra fedt henhørende under pos. 0209 eller 1503 Alle 1502 00 Talg af hornkvæg, får eller geder, bortset fra varer henhørende under pos. 1503 Alle 1503 00 Lardstearin, lardoil, oleostearin (pressetalg), oleomargarin og talgolie, ikke emulgeret eller blandet eller på anden måde tilberedt Alle 1506 00 00 Andre animalske fedtstoffer og olier samt fraktioner deraf, også raffinerede, men ikke kemisk modificerede Alle 1601 00 Pølser og lignende varer af kød, slagtebiprodukter eller blod; tilberedte næringsmidler på basis heraf Alle 1602 Andre varer af kød, slagtebiprodukter eller blod, tilberedte eller konserverede Alle 1702 11 00 1702 19 00 Lactose og lactosesirup Alle ex 19 01 Maltekstrakt; tilberedte næringsmidler fremstillet af mel, gryn, groft mel, stivelse eller maltekstrakt, også med indhold af kakao, såfremt dette udgør mindre end 40 vægtprocent beregnet på et fuldstændig fedtfrit grundlag, ikke andetsteds tariferet; tilberedte næringsmidler fremstillet af produkter henhørende under pos. 0401 til 0404 , også tilsat kakao, såfremt dette udgør mindre end 5 vægtprocent beregnet på et fuldstændig fedtfrit grundlag, ikke andetsteds tariferet Kun tilberedte næringsmidler, der indeholder kød og/eller mælk ex 19 02 Pastaprodukter, også kogte eller med fyld (af kød eller andre varer) eller på anden måde tilberedt, f.eks. spaghetti, makaroni, nudler, lasagne, gnocchi, ravioli, cannelloni; couscous, også tilberedt Kun tilberedte næringsmidler, der indeholder kød og/eller mælk ex 1905 90 Brød, wienerbrød, kager, kiks og andet bagværk, også tilsat kakao; kirkeoblater, oblatkapsler af den art der anvendes til lægemidler, segloblater og lignende varer af mel eller stivelse Kun tilberedte næringsmidler, der indeholder kød og/eller mælk ex 20 04 Andre grøntsager, tilberedt eller konserveret på anden måde end med eddike eller eddikesyre, frosne, undtagen varer henhørende under pos. 2006 Kun tilberedte næringsmidler, der indeholder kød og/eller mælk ex 20 05 Andre grøntsager, tilberedt eller konserveret på anden måde end med eddike eller eddikesyre, ikke frosne, undtagen varer henhørende under pos. 2006 Kun tilberedte næringsmidler, der indeholder kød og/eller mælk ex 21 03 Saucer samt tilberedninger til fremstilling deraf; sammensatte smagspræparater; sennepsmel og tilberedt sennep Kun tilberedte næringsmidler, der indeholder kød og/eller mælk ex 21 04 Suppe og bouillon samt tilberedninger til fremstilling deraf; homogeniserede sammensatte næringsmidler Kun tilberedte næringsmidler, der indeholder kød og/eller mælk ex 2105 00 Konsumis, også med indhold af kakao Kun tilberedte næringsmidler, der indeholder mælk ex 21 06 Tilberedte næringsmidler, ikke andetsteds tariferet Kun tilberedte næringsmidler, der indeholder kød og/eller mælk







DEL 2 Liste over animalske produkter, jf. artikel 2, stk. 2, litra a) KN-kode Beskrivelse Afgrænsning og forklaring 0511 Animalske produkter, ikke andetsteds tariferet; døde dyr af de arter, der er nævnt i kapitel 1 eller 3, uegnede til menneskeføde ex 23 09 Tilberedninger af en art, der anvendes som dyrefoder Kun foder til selskabsdyr, tyggepinde og tyggeben og melblandinger, der indeholder kød eller mælk

Bemærkninger:

1. Kolonne 1: Når det kun kræves, at visse produkter henhørende under en kode skal undersøges ved veterinærkontrol, og der ikke findes nogen specifik underopdeling af koden i varenomenklaturen, er koden markeret med »Ex« (f.eks. ex 19 01 : kun tilberedte næringsmidler, der indeholder kød og/eller mælk, kræves undersøgt).

2. Kolonne 2: Vareskrivelserne svarer til dem, der er fastsat i kolonnen med beskrivelser i bilag I til forordning (EØF) nr. 2658/87. En nærmere forklaring om, hvad den fælles toldtarif præcist omfatter, findes i den seneste ændring af nævnte bilag.

3. Kolonne 3: I denne kolonne findes nærmere oplysninger om de pågældende produkter.









BILAG II

Modermælkserstatning i pulverform, babymad og specialfødevarer, der er påkrævet af medicinske årsager, på betingelse af:

i) at produkterne ikke skal opbevares på køl, før de er åbnet

ii) at de er færdigpakkede mærkevarebeskyttede produkter beregnet til direkte salg til den endelige forbruger

iii) at emballagen er ubrudt, medmindre produktet er i brug.

Specialfoder til selskabsdyr, der er påkrævet af medicinske årsager, på betingelse af:

i) at produkterne ikke skal opbevares på køl, før de er åbnet

ii) at de er færdigpakkede mærkevarebeskyttede produkter beregnet til direkte salg til den endelige forbruger

iii) at emballagen er ubrudt, medmindre produktet er i brug.

▼M1









BILAG III

(Bilagene findes på: http://ec.europa.eu/food/fs/ah_pcad/ah_pcad_importposters_en.html).

▼B









BILAG IV

Oplysninger, jf. artikel 3 og 4







Beskyt EU mod smitsomme dyresygdomme! Animalske produkter kan være bærere af patogener, som forårsager smitsomme sygdomme

På grund af risikoen for, at der føres sygdomme ind i Den Europæiske Union (EU), gælder der strenge regler for indførsel af visse animalske produkter til EU. Reglerne gælder ikke for transport af animalske produkter mellem de 27 EU-lande indbyrdes eller for animalske produkter, der kommer fra Andorra, Liechtenstein, Norge, San Marino eller Schweiz.

Alle animalske produkter, der ikke overholder disse regler, skal afleveres ved ankomsten til EU til officiel bortskaffelse. Hvis man ikke deklarerer sådanne varer, kan der pålægges en bøde eller iværksættes retsforfølgelse.

1. Små mængder kød, kødprodukter, mælk og mejeriprodukter (bortset fra modermælkserstatning i pulverform, babymad og specialfødevarer eller specialfoder til selskabsdyr, der er påkrævet af medicinske årsager)

Kød, kødprodukter, mælk og mejeriprodukter til eget forbrug (bortset fra modermælkserstatning i pulverform, babymad og specialfødevarer eller specialfoder til selskabsdyr, der er påkrævet af medicinske årsager) må kun medbringes eller sendes til EU, hvis produkterne kommer fra Færøerne, Grønland, Island eller ►M2 ————— ◄ og de højst vejer 10 kg pr. person.

2. Modermælkserstatning i pulverform, babymad og specialfødevarer, der er påkrævet af medicinske årsager

Modermælkserstatning i pulverform, babymad og specialfødevarer, der er påkrævet af medicinske årsager, til eget forbrug må kun medbringes eller sendes til EU, hvis:

— produkterne kommer fra Færøerne, Grønland, Island eller ►M2 ————— ◄ og deres samlede mængde ikke overstiger en vægtgrænse på 10 kg pr. person, og hvis — — produktet ikke skal opbevares på køl før konsum — det er et færdigpakket mærkevarebeskyttet produkt — emballagen er ubrudt, medmindre produktet er i brug.

— produkterne kommer fra andre lande (dvs. ikke fra Færøerne, Grønland, Island eller ►M2 ————— ◄ ) og deres samlede mængde ikke overstiger en vægtgrænse på 2 kg pr. person, og hvis — — produktet ikke skal opbevares på køl før konsum — det er et færdigpakket mærkevarebeskyttet produkt — emballagen er ubrudt, medmindre produktet er i brug.

3. Specialfoder til selskabsdyr, der er påkrævet af medicinske årsager

Specialfoder til selskabsdyr, der er påkrævet af medicinske årsager, til eget forbrug må kun medbringes eller sendes til EU, hvis:

— produkterne kommer fra Færøerne, Grønland, Island eller ►M2 ————— ◄ og deres samlede mængde ikke overstiger en vægtgrænse på 10 kg pr. person, og hvis — — produktet ikke skal opbevares på køl før konsum — det er et færdigpakket mærkevarebeskyttet produkt — emballagen er ubrudt, medmindre produktet er i brug.

— produkterne kommer fra andre lande (dvs. ikke fra Færøerne, Grønland, Island eller ►M2 ————— ◄ ) og deres samlede mængde ikke overstiger en vægtgrænse på 2 kg pr. person, og hvis — — produktet ikke skal opbevares på køl før konsum — det er et færdigpakket mærkevarebeskyttet produkt — emballagen er ubrudt, medmindre produktet er i brug.

4. Små mængder fiskevarer til eget forbrug (konsum)

Fiskevarer til eget forbrug (herunder fersk, tørret, kogt, stegt, saltet eller røget fisk samt visse skaldyr, f.eks. rejer, hummere, døde muslinger og døde østers) må kun medbringes eller sendes til EU, hvis

— den ferske fisk er renset

— fiskevarernes samlede vægt pr. person højst er 20 kg eller vægten af én fisk, hvis denne vejer mere end 20 kg.

Disse begrænsninger gælder ikke for fiskevarer fra Færøerne eller Island.

5. Små mængder af andre animalske produkter til eget forbrug (konsum)

Andre animalske produkter, f.eks. honning, levende østers, levende muslinger og snegle, må kun medbringes eller sendes til EU, hvis

— produkterne kommer fra Færøerne, Grønland, Island eller ►M2 ————— ◄ og derės samlede vægt ikke overstiger 10 kg pr. person

— produkterne kommer fra andre lande (dvs. ikke fra Færøerne, Grønland, Island eller ►M2 ————— ◄ ) og deres samlede vægt ikke overstiger 2 kg pr. person.

NB: Små mængder af animalske produkter fra flere af de nævnte kategorier (punkt 1-5) kan medbringes, hvis de er i overensstemmelse med reglerne i hvert af de relevante punkter.

6. Større mængder animalske produkter

Større mængder animalske produkter må kun medbringes eller sendes til EU, hvis de opfylder kravene til kommercielle sendinger, som bl.a. omfatter:

— certifikatkrav, jf. det relevante officielle EU-veterinærcertifikat

— fremvisning af varerne med tilhørende korrekt dokumentation ved ankomsten til EU på et godkendt EU-grænsekontrolsted med henblik på veterinærkontrol.

7. Animalske produkter, der ikke er omfattet af reglerne

Følgende produkter er ikke omfattet af ovenstående regler:

— Brød, kager, kiks, chokolade og konfekture (f.eks. slik), der ikke er blandet eller fyldt med kødprodukter

— Kosttilskud i pakninger til den endelige forbruger

— Kødekstrakter og kødkoncentrater

— Oliven med fiskefyld

— Pasta og nudler, der ikke er blandet eller fyldt med kødprodukter

— Suppefonder og aromaer i pakninger til den endelige forbruger

— Alle andre fødevarer, der ikke indeholder fersk eller forarbejdet kød eller mejeriprodukter og indeholder under 50 % forarbejdede ægprodukter eller fiskevarer.

8. Animalske produkter af beskyttede arter

Der gælder evt. yderligere begrænsninger for visse beskyttede arter. F.eks. er vægtgrænsen for kaviar af størarter på højst 125 g pr. person.

Oplysningerne i del 1 kan formidles ved hjælp af en videofilm, f.eks. den Europa-Kommissionen har offentliggjort på følgende adresse:

http://ec.europa.eu/food/animal/animalproducts/personal_imports/index_en.htm









BILAG V

Oplysninger om resultaterne af håndhævelse af bestemmelserne om indførsel af sendinger af animalske produkter til eget forbrug

Indsendes til Europa-Kommissionen senest den 1. maj i det år, der følger umiddelbart efter afslutningen af hver årlig rapporteringsperiode.

En rapport dækker perioden 1. januar til 31. december.

En samlet oversigt findes på Europa-Kommissionens websted på adressen:

http://ec.europa.eu/food/animal/animalproducts/personal_imports/index_en.htm









BILAG VI

Oplysninger om resultaterne af håndhævelse af bestemmelserne om import til eget forbrug af kød og mælk

Indsendes til Europa-Kommissionen senest den 1. marts i det år, der følger umiddelbart efter afslutningen af hver årlig rapporteringsperiode.

En rapport dækker perioden 1. januar til 31. december.









BILAG VII

Sammenligningstabel







Forordning (EF) nr. 745/2004 Nærværende forordning Artikel 1, stk. 1 — Artikel 1, stk. 2 — Artikel 1, stk. 3 Artikel 2, stk. 1, litra a) Artikel 1, stk. 4 Artikel 1, stk. 2 Artikel 2 Artikel 2, stk. 1, litra b) Artikel 2, stk. 3, litra a) Artikel 3, stk. 1 Artikel 3, stk. 1 og artikel 3, stk. 2 Artikel 3, stk. 2 Artikel 4 Artikel 4, stk. 1 Artikel 5 Artikel 4, stk. 2 Artikel 6, stk. 1 Artikel 4, stk. 3 Artikel 6, stk. 2 og artikel 6, stk. 3 Artikel 5, stk. 1 Artikel 7 Artikel 5, stk. 2 Bilag V og bilag VI Artikel 6 — Artikel 7, stk. 1 Artikel 11 Artikel 7, stk. 2 Artikel 11 Artikel 7, stk. 3 — Bilag I Bilag II Bilag II Bilag III Bilag III Bilag IV Bilag IV Bilag V og bilag VI Bilag V Bilag I